Makan a la Pinoy: Chicken orange sesame
Ni BRENDA S. DACPANO
www.nordis.net
Para kadagiti agap-apura daytoy a resipi ta mabiit laeng a lutuen. Mabalin nga usaren ditoy dagiti tedda a crispy pata wenno lechon manok.
Ramen:
1 barukong ti manok
1 sibuyas, naiwa
3 ngipen a bawang, napitpit
2 kutsara sesame oil
Tubbog ti 1 orange
Ukis ti orange (rind)
1 kutsara asukar, brown
1 kutsara gawgaw
1-2 kutsara sesame seeds
1 kutsara soy sauce
Asin ken paminta a pangtimpla
Panangisagana:
1. Iwaen ti barukong ti manok iti paatiddog, agarup 1 pulgada ti kaakaba.
2. Igisa ti bawang, sibuyas ken manok iti sesame oil. Mabalin nga usaren ditoy ti canola wenno vegetable oil no awan ti sesame oil. Ilaok ti soy sauce. Igisa agingga golden brown ti manok.
3. Ilaok ti tubbog ti orange. Nayunan ti ½ tasa a danum. Kaluban ken iluto iti agarup 10 minutos.
4. Ilaok ti asukar ken timplaan iti asin ken paminta.
5. Ikanaw ti gawgaw iti bassit a danum ken ilaok daytoy iti malutluto a manok. No napalet unay, nayunan bassit ti danumna. Iluto pay iti agarup lima a minutos.
6. Iwarakiwak ti tostado a sesame seeds.
7. Idasar a napudot. # nordis.net
sot_Latn sot_Latn kab_Latn ilo_Latn swe_Latn ilo_Latn tgl_Latn ilo_Latn eng_Latn ilo_Latn taq_Latn ilo_Latn kac_Latn hau_Latn grn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn taq_Latn